**NOTĂ INFORMATIVĂ**

**la proiectul Hotărârii Guvernului**

**cu privire la acordarea ajutorului umanitar**

**(populației din Republica Turcia, care a avut de suferit în urma calamităților naturale provocate de cutremure de pământ în zilele de 6 și 7 februarie 2023)**

|  |
| --- |
| * + - 1. **Denumirea autorului și, după caz, a participanților la elaborarea proiectului**
 |
| Proiectul Hotărârii Guvernului a fost elaborat de către Ministerul Afacerilor Interne. |
| 2. **Condițiile ce au impus elaborarea proiectului de act normativ şi finalitățile urmărite** |
| În zilele de 6 și 7 februarie 2023 zona de sud a Turciei a fost lovită în repetate rânduri de cutremure de pământ, cel mai puternic având magnitudinea de 7,9 pe scara Richter. Conform rapoartelor preliminare prezentate de autoritățile Turciei există câteva mii de clădiri rezidențiale prăbușite, oameni prinși sub dărâmături, infrastructură rutieră și de comunicații distrusă și/sau deteriorată. Numărul persoanelor decedate și al celor rănite este în continuă creștere. Având în vedere faptul, că dimensiunea situației depășește capacitățile naționale de răspuns, Guvernul Turciei a solicitat asistență internațională de urgență, în mod special bunuri materiale în calitate de ajutor umanitar, aplicând la instrumentele internaționale disponibile ale ONU, UE și NATO. Solidarizându-se cu poporul turc aflat în situație extrem de complicată, evaluând capacitățile proprii, Ministerul Afacerilor Interne a identificat un lot de bunuri materiale, ce poate fi acordat în calitate de ajutor umanitar cu titlu gratuit, în scopul consolidării capacităților Republicii Turcia în acordarea ajutorului de urgență sinistraților. |
| **3. Descrierea gradului de compatibilitate, pentru proiectele care au ca scop armonizarea legislației naționale cu legislația Uniunii Europene** |
| Proiectul de Hotărâre de Guvern precitat nu necesită armonizare cu legislația Uniunii Europene. |
| 4**. Principalele prevederi ale proiectului și evidențierea elementelor noi** |
| Proiectul de Hotărâre de Guvern cu privire la acordarea ajutorului umanitar (populației din Republica Turcia, care a avut de suferit în urma calamităților naturale provocate de cutremure de pământ în zilele de 6 și 7 februarie 2023) ,vine să asigure consolidarea capacităților Republicii Turcia în acordarea ajutorului de urgență sinistraților, precum și pentru lichidarea consecințelor situațiilor excepționale (cutremur de pământ) produse în perioada 6-7 februarie 2023. Prin acest proiect se propune formarea lotului de ajutor umanitar, în sumă de **8 291 250,99 lei** şi expedierea acestuia în Republica Turcia. |
| 5. **Fundamentarea economico-financiară** |
| Sub aspect financiar, cheltuielile suportate de Ministerul Afacerilor Interne (Inspectoratul General pentru Situații de Urgență) pentru realizarea misiunii de transportare vor constitui 348,7 mii lei. |

|  |
| --- |
| 6. **Modul de încorporare a actului în cadrul normativ în vigoare** |
| Proiectul actului normativ a fost elaborat în temeiul Legii finanțelor publice şi responsabilității bugetar-fiscale nr. 181/2014 (Monitorul Oficial al Republicii Moldova, 2014, nr. 223-230, art. 519). |
| 7. **Avizarea și consultarea publică a proiectului** |
| Proiectul de Hotărâre de Guvern va fi consultat și avizat în conformitate cu prevederile Legii nr. 100/2017 cu privire la actele normative.  |
| 8**. Constatările expertizei anticorupție** |
| - |
| 9. **Constatările expertizei de compatibilitate** |
| - |
| 10. **Constatările expertizei juridice** |
| - |
| 11. **Constatările altor expertize** |
| - |

**Secretar de stat Andrei CECOLTAN**